CELEX: 32007D0025
Language: mt
Date: 2006-12-22 00:00:00
Title: Deċiżjoni tal-Kummissjoni tat- 22 ta' Diċembru 2006 fir-rigward ta' ċerti miżuri ta' ħarsien relatati ma' l-influwenza tat-tjur li għandha patoġeniċità għolja u l-movimenti ta' għasafar domestiċi li huma akkumpanjati mis-sid tagħhom fil-Komunità (notifikat bid-dokument numru C(2006) 6958) Test b'rilevanza għaż-ŻEE

24.8.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  53
               
            DEĊIŻJONI TAL-KUMMISSJONI
      tat-22 ta' Diċembru 2006
      fir-rigward ta' ċerti miżuri ta' ħarsien relatati ma' l-influwenza tat-tjur li għandha patoġeniċità għolja u l-movimenti ta' għasafar domestiċi li huma akkumpanjati mis-sid tagħhom fil-Komunità
      (notifikat bid-dokument numru C(2006) 6958)
      (Test b'rilevanza għaż-ŻEE)
      (2007/25/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament (KE) 998/2003 tas-26 ta' Mejju 2003 tal-Parlament Ewropew u tal-Kunsill dwar ir-rekwiżiti tas-saħħa ta' l-annimali li japplikaw għall-moviment mhux kummerċjali ta' l-annimali domestiċi u li jemenda d-Direttiva tal-Kunsill 92/65/KEE (1), u b'mod partikolari l-Artikolu 18 tiegħu,
      Billi:
      
                  (1)
               
               
                  Wara t-tifqigħa ta' l-influwenza tat-tjur fix-Xlokk ta' l-Ażja fl-2004, ikkawżata minn razza tal-vajrus b'patoġeniċità għolja, il-Kummissjoni adottat bosta miżuri ta' ħarsien marbuta ma' din il-marda. Dawk il-miżuri jinkludu b'mod partikolari d-Deċiżjoni tal-Kummissjoni 2005/756/KE tas-27 ta' Ottubru 2005 dwar ċerti miżuri ta' ħarsien relatati ma' l-influwenza tat-tjur li għandha patoġeniċità għolja f'ċerti pajjiżi terzi u l-movimenti minn pajjiżi terzi ta' għasafar li huma akkumpanjati mis-sid tagħhom (2) Id-Deċiżjoni 2005/759/KE bħalissa tapplika sal-31 ta' Diċembru 2006.
               
            
                  (2)
               
               
                  Tifqigħat ta' l-influenza tat-tjur ikkawżati mill-influenza tat-tjur mir-razza H5N1 b'patoġeniċità għolja għadhom iseħħu fuq bażi regolari f'ċerti pajjiżi membri ta' l-Organizzazzjoni Dinjija għas-Saħħa ta' l-Annimali (OIE), li jinkludu pajjiżi li qabel ma kinux affetwati. Il-marda għalhekk għadha ma ġietx ikkontrollata. Barra minn hekk, f'pajjiżi madwar id-dinja għadhom jinstabu każijiet ta' infezzjoni fil-bnedmin u anki mwiet b'riżultat ta' kuntatt mill-qrib ma' għasafar infettati.
               
            
                  (3)
               
               
                  Wara talba mill-Kummissjoni, il-Bord (EFSA) fuq is-saħħa u l-benesseri ta' l-annimali (AHAW) matul il-laqgħa fis-26/27 ta' Ottubru 2006 adotta Opinjoni Xjentifika dwar ir-riskji fuq is-saħħa u l-benesseri ta' l-annimali assoċjati ma' l-importazzjoni ta' għasafar selvaġġi minbarra tjur ta' l-irziezet fil-Komunità. Din l-opinjoni tindika r-riskji tal-firxa tal-mard virali bħalma huma l-influenza tat-tjur u l-Marda Newcastle via l-importazzjoni ta' għasafar minbarra tjur ta' l-irziezet u tidentifika mezzi u għażliet possibli li jistgħu jnaqqsu kull riskju għas-saħħa ta' l-annimali li jista' jiġi identifikat fir-rigward ta' l-importazzjoni ta' dawn l-għasafar. Barra minn hekk l-opinjoni tindika li huwa rari li tkun tista' tiddistingwi b'ċertezza bejn għasafar “maqbuda fis-selvaġġ” u għasafar “mrobbija”, peress li l-metodi ta' markar jistgħu jkunu applikati lil tipi differenti ta' għasafar mingħajr ma jkun possibbli li tiddistingwi bejniethom.
               
            
                  (4)
               
               
                  Dawn il-konklużjonijiet jisgħtu wkoll ikunu applikati għal moviment ta' għasafar domestiċi minn pajjiżi terzi. Sabiex tkun garantita distinzjoni ċara bejn għasafar maqbudin fis-selvaġġ għall-importazzjoni kummerċjali u għasafar domestiċi, il-moviment ta' għasafar ħajjin domestiċi għandu jibqa' suġġett għall-kundizzjonijiet stretti, mingħajr distinzjoni fil-pajjiż ta' l-oriġini, sabiex ikun żgurat l-istatus ta' l-għasafar domestiċi u biex jiġi evitat it-tixrid ta' dak il-mard virali. Għalhekk huwa xieraq li l-applikazzjoni tal-miżuri stabbiliti bid-Deċiżjonijiet 2005/759/KE tiġi estiża sal-31 ta' Diċembru 2007.
               
            
                  (5)
               
               
                  Mill-adozzjoni tagħha, id-Deċiżjoni 2005/759/KE ġiet emendata bosta drabi. Fl-interess taċ-ċarezza tal-leġiżlazzjoni Komunitarja, id-Deċiżjoni 2005/759/KE għandha tiġi revokata u mibdula b'din id-Deċiżjoni.
               
            
                  (6)
               
               
                  Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
               
            ADOTTAT DIN ID-DEĊIŻJONI:
      Artikoli 1
      Moviment mill-pajjiżi terzi
      1.   L-Istati Membri għandhom jawtorizzaw il-moviment mill-pajjiżi terzi ta' l-għasafar tad-dar ħajjin mill-pajjiżi terzi biss fejn il-konsenja ikun fiha mhux iktar minn ħames għasafar u:
      
                  (a)
               
               
                  l-għasafar jiġu minn pajjiż membru ta' l-OIE li qiegħed taħt il-kompetenza tal-Kummissjoni Reġjonali mniżżla fil-Parti A ta' l-Anness I; jew
               
            
                  (b)
               
               
                  l-għasafar jiġu minn pajjiż membru ta' l-OIE li qiegħed taħt il-kompetenza tal-Kummissjoni Reġjonali mniżżla fil-Parti B ta' l-Anness I fuq kundizzjoni li l-għasafar;
                  
                              (i)
                           
                           
                              ikunu nżammu iżolati għal 30 ġurnata qabel l-esportazzjoni fil-post tat-tluq f'pajjiż terz imniżżel fid-Deċiżjoni 79/542/KEE (3), jew
                           
                        
                              (ii)
                           
                           
                              ikunu nżammu fi kwarantina għal 30 ġurnata wara l-importazzjoni fl-Istat Membru destinatarju f'postijiet approvati skond l-Artikolu 3(4) tad-Deċiżjoni 2000/666/KE (4), jew
                           
                        
                              (iii)
                           
                           
                              ġew, fi żmien l-aħħar sitt xhur u mhux aktar minn 60 ġurnata qabel it-tluq mill-pajjiż terz, ġew imlaqqma, u ta' lanqas f'okkażjoni waħda mlaqqma mill-ġdid, kontra l-influwenza tat-tjur bl-użu tat-tilqima H5 approvata għall-ispeċi ikkonċernata skond l-istruzzjonijiet tal-manifattur; jew
                           
                        
                              (iv)
                           
                           
                              inżammu iżolati għal ta' l-anqas għaxart ijiem qabel ma ġew esportati u għamlu test biex jiġi individwat l-antiġenu jew il-ġenoma H5N1 kif imniżżel fil-Kapitolu 2.1.14 tal-Manwal tat-Testijiet Dijanjostiċi u t-Tilqim għall-Annimali Terrestri mwettqa fuq kampjun meħud mhux qabel it-tielet ġurnata ta' iżolament.
                           
                        
            2.   Il-konformità mal-kundizzjonijiet fil-paragrafu 1 se tiġi ċċertifikata minn veterinarju uffiċjali, fil-każ tal-kundizzjonijiet previsti fil-paragrafu 1(b)(ii) ibbażat fuq id-dikjarazzjoni tas-sidien, fil-pajjiż terz tat-tluq skond iċ-ċertifikat mudell previst fl-Anness II.
      3.   Iċ-ċertifikat veterinarju jrid ikun appoġġjat b'dikjarazzjoni tas-sid jew rappreżentant tas-sid b'konformità ma' l-Anness III.
      Artikolu 2
      Kontrolli veterinarji
      1.   L-Istati Membri għandhom jieħdu l-miżuri meħtieġa sabiex jiżguraw illi għasafar domestiċi mċaqalqa fit-territorju tal-Komunitarju minn pajjiż terz huma suġġetti għall-kontrolli tad-dokumenti u ta' l-identità mill-awtoritajiet kompetenti fil-punt tad-dħul tal-vjaġġatur fit-territorju Komunitarju.
      2.   L-Istati Membri għandhom jinnominaw l-awtoritajiet msemmija f'paragrafu 1 responsabbli għal dawn il-kontrolli u għandhom jgħarrfu lill-Kummissjoni bihom minnufih.
      3.   Kull wieħed mill-Istati Membri għandu jfassal lista tal-postijiet tad-dħul kif imsemmija fil-paragrafu 1 u jibgħatha lill-Istati Membri l-oħra u lill-Kummissjoni.
      4.   Meta dawn il-kontrolli juru li l-annimali ma jilħqux il-ħtiġiet stabbiliti f'din id-Deċiżjoni, għandu japplika t-tielet subparagrafu ta' l-Artikolu 14 tar-Regolament (KE) Nru 998/2003
      Artikolu 3
      Din id-Deċiżjoni ma għandhiex tapplika għall-moviment lejn it-territorju Komunitarju ta' għasafar li jakkumpanjaw lis-sidien tagħhom minn Andorra, il-Kroazja, il-Gżejjer Faeroe, Greenland, l-Iżlanda, il-Liechtenstein, Monako, in-Norveġja, San Marino, l-Iżvizzera u l-Istat tal-Belt tal-Vatikan.
      Artikolu 4
      L-Istati Membri għandhom minnufih jieħdu l-miżuri meħtieġa biex jikkonformaw ma' din id-Deċiżjoni u jippubblikaw dawk il-miżuri. Huma għandhom jinformaw immedjatament lill-Kummissjoni dwar dan.
      Artikolu 5
      Id-Deċiżjoni 2005/759/KE hija revokata.
      Artikolu 6
      Din id-Deċiżjoni għandha tapplika sal-31 ta' Diċembru 2007.
      Artikolu 7
      Din id-Deċiżjoni hija indirizzata lill-Istati Membri.
      
         Magħmul fi Brussell, 22 ta' Diċembru 2006.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 146, 13.6.2003, p. 1. Ir-Regolament kif l-aħħar emendat bir-Regolament tal-Kummissjoni (KE) Nru 1467/2006 (ĠU L 274, 5.10.2006, p. 3).
      
         (2)  ĠU L 285, 28.10.2005, p. 52; Id-Deċiżjoni kif emendata l-aħħar bid-Deċiżjoni 2006/522/KE (ĠU L 205, 27.7.2006, p. 28).
      
         (3)  ĠU L 146, 14.6.1979, p. 15. Id-Deċiżjoni emendat l-aħħar bid-Deċiżjoni tal-Kummissjoni (KE) 463/2006 (ĠU L 183, 5.7.2006, p. 20).
      
         (4)  ĠU L 278, 31.10.2006, p. 26. Id-Deċiżjoni emendat l-aħħar bid-Deċiżjoni tal-Kummissjoni (KE) 2002/279 (ĠU L 99, 16.4.2002, p. 17).
      
         ANNESS I
         PARTI A
         Il-pajjiżi membri ta' l-OIE li jaqgħu taħt il-kompetenza tal-Kummissjonijiet Reġjonali ta' l-OIE msemmija fl-Artikolu 1(1)(a):
         PARTI B
         Il-pajjiżi membri ta' l-OIE li jaqgħu taħt il-kompetenza tal-Kummissjonijiet Reġjonali ta' l-OIE msemmija fl-Artikolu 1(1)(b):
         
                     —
                  
                  
                     l-Afrika,
                  
               
                     —
                  
                  
                     l-Ameriki,
                  
               
                     —
                  
                  
                     L-Ażja, il-Lvant Imbiegħed u l-Oċeanja
                  
               
                     —
                  
                  
                     l-Ewropa, u
                  
               
                     —
                  
                  
                     l-Lvant Nofsani
                  
               
      
         ANNESS II
         
            
         Test ta 'immaġni
         
            PAJJIŻ:
            Iċ-ċertifikat veterinarju għall-UE
            Parti I: Dettalji tal-kunsinja mibgħuta
            I.1. Kunsinnatur
            Isem
            Indirizz
            Tel.Nru
            I.2. Numru ta' Certifikat ta' riferenza
            I.2.a.
            I.3. Awtorita Centrali kompetenti
            I.4. Awtorita lokali kompetenti
            I.5. Destinatarju
            Isem
            Indirizz
            Kodici Postali
            Tel.Nru
            I.6.
            I.7. Pajjiz ta' origini
            Kodici ISO
            I.8. Regjun ta' origini
            Kodici
            I.9. Pajjiz ta' destinazzjoni
            Kodici ISO
            I.10. Regjun ta' destinazzjoni
            Kodici
            I.11. Pajjiz ta' origini/Pajjiz ta' hsad
            Fond
            Ohrajn
            Isem
            Numru approvat
            Indirizz
            Isem
            Numru approvat
            Indirizz
            Isem
            Numru approvat
            Indirizz
            I.12.
            Fond
            Kwarantina
            Korp approvat
            Ohrajn
            Isem
            Numru approvat
            Indirizz
            Kodici Postali
            I.13. Post ta' tghabija
            Indirizz
            Numru approvat
            I.14. Data ta' tluq
            hin ta' tluq
            I.15. Mezz ta' trasport
            Ajruplan
            Vaxxel
            Vagun
            Vejikolu tat-triq
            Ohrajn
            Identifikazzjoni:
            Referenzi Dokumentarji:
            I.16.
            I.17. Nru.(Nri) tas-CITES
            I.18. Deskrizzjoni tal-prodott
            I.19. Kodici tal-Komodita (Kodici CN)
            I.20. Numru/Kwantita
            I.21.
            I.22. Numru ta' pakketti
            I.23. Identifikazzjoni tal-kontenitur/Numru ta' sigill
            I.24.
            I.25. Prodotti ċċertifikati:
            Pets
            Kwarantina
            I.26.
            I.27. Għall-importazzjoni jew l-ammissjoni fl-UE
            Importazzjoni definitiva
            I.28. Identifikazzjoni tal-prodotti
            Speċi
            Sistema ta' identifikazzjoni
            Numru ta' identifikazzjoni
            Kwantità
            (Isem xjentifiku)
         
         
            
         Test ta 'immaġni
         
            PAJJIŻ:
            Għasafar domestiċi
            Parti II: Ċertifikazzjoni
            II. Tagħrif dwar is-saħħa
            II.a. Numru ta' referenza taċċertifikat
            II.b.
            Jiena, il-veterinarju uffiċjali sottoskritt ta': (niżżel l-isem il-pajjiż terz) niċċertifika li:
            1. Il-pajjiż ta' tluq huwa pajjiż membru ta' l-Organizzazzjoni Dinjija għas-Saħħa ta' l-Annimali (OIE) u li qiegħed taħt il-kompetenza tal-Kummissjoni Reġjonali OIE għal (niżżel l-isem tal-Kummissjoni Reġjonali)
            2. Illum, fi żmien 48 siegħa jew l-aħħar jum ta' xogħol qabel ma jintbagħtu, l-għasafar deskritti fil-punt I.28 għaddew minn spezzjoni klinika u nstabu ħielsa minn sinjali ovvji ta' mard;
            3. L-għasafar jikkonformaw ma' ta' l-anqas waħda mill-kundizzjonijiet li ġejjin:
            jew [għal dawk il-pajjiżi terzi mniżżlin fid-Deċiżjoni 79/542/KEE, inżammew fil-post speċifikat fil-punt I.11 taħt superviżjoni uffiċjali għal ta' l-anqas 30 jum qabel ma ntbagħtu u ġew protetti b'mod effettiv mill-kuntatt ma' għasafar oħra] (1)
            jew [se jintbagħtu, kif indikat fil-punt I.12, fi stazzjon tal-kwarantina approvat skond l-Artikolu 3(4) tad-Deċiżjoni 2000/666/KE] (1)
            jew [ġew vaċċinati u mill-inqas darb' oħra jkunu reġgħu ġew vaċċinati fl-aħħar sitt xhur u mhux aktar tard minn 60 jum qabel ma jintbagħtu, skond l-instruzzjonijiet tal-manifattur kontra l-influwneza tat-tjur bl-użu ta' vaċċin H5 approvat għall-ispeċi kkonċernata](1)
            jew [inżammu iżolati għal ta' l-anqas għaxart ijiem qabel ma ġew esportati u għamlu test biex jindividwaw l-antiġenu jew il-ġenoma H5N1 kif imniżżel fil-Kapitolu 2.1.14 tal-Manwal tat-Testijiet Dijanjostiċi u t-Tilqim għall-Annimali Terrestri mwettqa fuq kampjun meħud qabel it-tielet ġurnata ta' iżolament] (1).
            4. Is-sid jew ir-rappreżentant tas-sid iddikjara li:
            4.1. L-għasafar se jkunu akkumpanjati waqt il-moviment tagħhom minn persuna li hija responsabbli għall-annimali.
            4.2. L-annimali mhumiex maħsuba għal għanijiet kummerċjali.
            4.3. Waqt il-perjodu bejn l-ispezzjoni veterinarja ta' qabel il-moviment u t-tluq fattwali, l-għasafar se jibqgħu iżolati minn kull kuntatt possibbli ma' għasafar oħra.
            jew [4.4. L-annimali għaddew mill-iżolament ta' 30 jum ta' qabel il-moviment mingħajr ma ġew f'kuntatt ma' għasafar oħra mhux koperti b'dan iċ-ċertifikat.] (1)
            jew [4.4. Jiena għamilt arranġamenti għall-kwarantina ta' 30 jum ta' wara l-introduzzjoni fil-post tal-kwarantina ta', kif indikat f'punt I.12 taċ-ċertifikat.] (1)
            Noti:
            (1) Ħassar kif meħtieġ.
            (*) Iċ-ċertifikat huwa validu għal 10 ijiem Fil-każ ta' trasport bil-baħar, il-validità hija mtawla biż-żmien għall-vjaġġ bil-baħar.
            veterinarju uffiċjali
            Isem (b'lttri kbar):
            Data:
            Timbru
            Kwalifiki u titolu
            Firma:
         
      
      
         ANNESS III
         Dikjarazzjoni tas-sid jew tar-rappreżentant tas-sid ta' l-għasafar domestiċi
         Jiena, is-sid (1) /ir-rappreżentant tas-sid (1) sottoskritt niddikjara li:
         
                     1.
                  
                  
                     L-għasafar se jkunu akkumpanjati waqt il-moviment tagħhom minn persuna li hija responsabbli għall-annimali.
                  
               
                     2.
                  
                  
                     L-annimali mhumiex intenzjonati għal għanijiet kummerċjali.
                  
               
                     3.
                  
                  
                     Waqt il-perjodu bejn l-ispezzjoni veterinarja ta' qabel il-moviment u t-tluq fattwali, l-għasafar se jibqgħu iżolati minn kull kuntatt possibbli ma' għasafar oħra.
                  
               
                     4.
                  
                  
                     L-annimali għaddew mill-iżolament ta' 30 jum ta' qabel il-moviment mingħajr ma ġew f'kuntatt ma' għasafar oħra mhux koperti b'dan iċ-ċertifikat (1).
                  
               
                     5.
                  
                  
                     Għamilt arranġamenti għall-kwarantina ta' 30 jum ta' wara l-introduzzjoni fil-post tal-kwarantina ta' ………… kif indikat f'punt I.12 taċ-ċertifikat (1).
                  
               
                     …………………………………………………………
                  
                  
                     …………………………………………………………
                  
               
                     Data u post
                  
                  
                     Firma
                  
               
            (1)  ħassar kif meħtieġ.